༄༅། །ཟབ་ལམ་ཐ་མར་དགེ་བའི་ཁྲིད་ཡིག་བཞུགས་སོ། །
ཀུན་དགའ་ལེགས་གྲུབ་ཀྱིས་མཛད།
༄༅། །དཔལ་ལྡན་བླ་མ་དུས་འཁོར་ལ་བཏུད་ནས། །རྫོགས་པའི་སངས་རྒྱས་
སྣང་མཐའ་རྣམ་སྣང་སོགས། །མངོན་དུ་གྱུར་བྱེད་རྗེས་ཏིང་རྣལ་འབྱོར་གྱི། །ལམ་རིམ་མཐའ་
མར་དགེ་བའི་ཁྲིད་ཡིག་བརྗོད། །
གསུམ་པ་རྗེས་དྲན་དང་། ཏིང་ངེ་འཛིན་གྱི་ཁྲིད་ལ་གཉིས། རྗེས་དྲན་གྱི་རྣལ་
འབྱོར། ཏིང་ངེ་འཛིན་གྱི་རྣལ་འབྱོར་རོ། །དང་པོ་ལ་དྲུག །མཚན་དོན། དུས་མཚམས།
བསྒོམ་ཚུལ། རྟགས་ཚད། དག་དབྱེ། འབྲས་བུའོ། །དང་པོ་ནི། དཔལ་ལྡན་རྒྱུད་ཀྱི་སྒྲུབ་
ཐབས་ཀྱི་ལེའུ་ལས། གཏུམ་མོའི་སྣང་བར་གང་ཞིག་གྱུར་པ་ངེས་པར་ལུས་དང་ནམ་མཁའ་
ལ་ཡང་རྗེས་སུ་དྲན་པར་འགྱུར། །ཞེས་སོ། །དེའི་དོན། སྲོག་ཐུར་ལྟེ་བར་གཅིག་ཏུ་སྦྱོར་ཞིང་
དབུ་མར་ཡེ་ཤེས་ཀྱི་རླུང་གཡོ་མེད་དུ་གནས་པའི་གཏུམ་མོའི་སྣང་བ་ཞེས་པ་རང་གི་ལུས་སྟོང་
གཟུགས་འོད་ཀྱི་དཀྱིལ་འཁོར་གྱི་རྣམ་པར་སྣང་ཞིང༌། བ་སྤུའི་ཁུང་བུ་རྣམས་ནས་འོད་ཟེར་ལྔ་
སྲིད་གསུམ་ཀུན་ནས་དང་བའི་རྣམ་པ་ཅན་གྱི་ནམ་མཁའ་ལ་འཕྲོ་བར་སྣང་ཞིང་ལྟེ་བའི་གཏུམ་
མོའི་མེས་སྤྱི་བོའི་ཧཾ་ཡིག་ཟླ་བའི་ཐིག་ལེ་ཞུ་བ་ལས་དབུ་མའི་རྩ་ལ་ཐིག་ལེ་འབབ་པའི་བདེ་བ་
རྗེས་སུ་དྲན་པའམ། རང་གི་འདོད་པའི་ལྷ་སྟོང་གཟུགས་ལ་རྗེས་སུ་ཆགས་པས་ན་རྗེས་སུ་
དྲན་པ་ཞེས་བྱ་སྟེ་འདོད་པའི་གནས་སྐབས་རྣམ་པ་བཅུ་མྱོང་བའོ། །གཉིས་པ་ནི། ལྟེ་བའི་སྟེང་
དུ་སྲོག་གི་རླུང་དབུ་མར་གཡོ་མེད་དུ་གནས་ཤིང་། འོག་ཏུ་ཐུར་སེལ་གྱི་རླུང་དུང་ཅན་མར་
-311-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
གཡོ་མེད་དུ་གནས་པས་ལྟེ་བར་སྲོག་ཐུར་གཅིག་ཏུ་སྦྱོར་བའམ། ཡེ་ཤེས་ཀྱི་རླུང་རྩའི་འཁོར་
ལོ་ཐམས་ཅད་དུ་ཁྱབ་ཅིང་རླུང་ཕྱི་ནང་དུ་འགྲོ་འོངས་མེད་པ་བུམ་པ་ཅན་གྱི་གནས་སྐབས་
དུས་ཇི་ཙམ་དུ་འཆིང་འདོད་པ་དེ་སྲིད་དུ་འཆིང་བར་ནུས་པས་རླུང་ལ་དབང་ཐོབ་ཅིང༌། དེའི་
སྟོབས་ཀྱིས་བྱང་སེམས་འཛིན་འདྲེན་ཇི་ལྟར་འདོད་པ་བཞིན་བྱེད་ནུས་པ་རླུང་སེམས་ལ་
དབང་ཐོབ་པ་འཛིན་པའི་ཡན་ལག་ཤིན་ཏུ་བརྟན་པར་གྱུར་པ་ན་རྗེས་དྲན་བསྒོམ་མོ། །སྙན་
རྒྱུད་ལས། འདུ་ཤེས་ཡེ་ཤེས་རླུང་རྒྱུའི་དུས། །ཞེས་གསུངས་པའི་དོན་ནོ། །
གསུམ་པ་བསྒོམ་ཚུལ་ལ་ལྔ། སྒོམ་པའི་གནས། བྱ་བའི་ཡུལ། བསྒོམ་པའི་དགོས་
པ། ཇི་ཙམ་བར་དུ་བསྒོམ་པ། བསྒོམ་པའི་ཚུལ་ལོ། །དང་པོ་ནི། རྒྱུད་ཀྱི་རྒྱལ་པོའི་ཡེ་ཤེས་ཀྱི་
ལེའུ་ལས། འགྱུར་བ་མེད་པའི་བདེ་བའི་འབྲས་སྟེར་ཕྱག་རྒྱ་བཞི་པོ་རྣམས་ནི་གྲོང་དང་འབྲོག་
དགོན་དུར་ཁྲོད་དང༌། །མི་གཙང་བ་དང་གཙང་བའི་གནས་དང་ཁྱིམ་དང་ལྷའི་ཁང་པ་ཐན
་ཐམས་
ཅད་དུ་ནི་དུས་ཀུན་ཏུ། །ཤིན་ཏུ་དགའ་བའི་དགའ་བ་ལ་གནས་འཇིག་རྟེན་ལམ་ལས་རབ་
གྲོལ་རིགས་དང་རིགས་མིན་མངོན་སྤྱོད་ཅིང༌། །ལུས་སྟོབས་བདེ་སྟེར་བཟའ་བ་བཏུང་བ་ལ་
སོགས་ལོངས་སྤྱོད་དང་ལྡན་རྣལ་འབྱོར་རྣམས་ཀྱིས་བསྒོམ་པར་བྱ། །ཞེས་སོ། །གཉིས་པ་ནི་
སྙན་རྒྱུད་ལས། ཡུལ་ནི་བདེ་བ་ཉིད་ཡིན་ཏེ། །བདེ་བ་རྒྱུད་ལ་དྲན་པའོ། །ཞེས་གསུངས་ཏེ།
དེ་ལྟར་གཏུམ་མོའི་མེ་འབར་བས་སྤྱི་བོའི་བྱང་སེམས་ཞུ་བའི་རྒྱུན་འཁོར་ལོ་བཞིའི་ལྟེ་བར་
བབས་པའི་བདེ་བ་དགའ་བ་བཞི་ནི་རྗེས་དྲན་བྱ་བའི་ཡུལ་ལོ། །གསུམ་པ་ནི། རྒྱུད་ཀྱི་རྒྱལ་པོ་
ལས། དེ་ནས་བདེ་བ་སྤེལ་སྦྱོང་ཕྱིར། །རྗེས་སུ་དྲན་པའི་ཡན་ལག་བསྒོམ། །ཞེས་གསུངས་
པས། བྱང་སེམས་ཀྱི་རྒྱུན་དཔྲལ་བ་ནས་རྡོ་རྗེ་ནོར་བུའི་བར་དུ་བྱོན་པ་དེའི་ཕྱི་རོལ་དུ་མི་འཕོ་
ཞིང་། ཇི་ལྟར་བྱོན་པ་ཇི་བཞིན་དུ་གཤེགས་པར་བྱེད་པའི་དོན་དུ་བསྒོམ་པའི་དགོས་པའོ།
བཞི་པ་ནི། རྗེས་དྲན་གྱི་སྐབས་འདིར་བདེ་བ་སྐྱེ་བ་ལས་ཀྱི་ཕྱག་རྒྱ་ལ་བརྟེན་པར་གསུངས་
-312-

ཟབ་ལམ་ཁྲིད་ཡིག་གི་ཆོས་སྐོར།
པས། ལས་རྒྱ་ལ་བརྟེན་ནས་གཏུམ་མོའི་མེས་དཔྲལ་བའི་ཧཾ་ཡིག་བྱང་སེམས་ཞུ་བ་ན། དང་
པོ་ཐིག་ལེ་སླ་བའི་ངོ་བོ་རྡོ་རྗེ་ནོར་བུའི་བར་དུ་འཛག་པའི་བསྐྲོད་པར་གནས་པ་ལས་ཐིག་ལེ་
ཅུང་ཟད་སྐ་བའི་ངོ་བོར་གྱུར་པ་གཡོ་བའི་བསྐྲོད་པར་མ་གྱུར་གྱི་བར་དུ་རྗེས་དྲན་བསྒོམ་མོ།།
དེ་ནས་ཐིག་ལེ་ཅུང་ཟད་སྐ་བའི་ངོ་བོར་གྱུར་པ་གཡོ་བའི་བསྒྲོད་པ་དང༌། དེ་ལས་ཀྱང་ཐིག་ལེ་
ཤིན་ཏུ་སྐ་བའི་ངོ་བོར་གྱུར་པའི་ཐིག་ལེ་མི་གཡོ་བའི་བསྒྲོད་པར་གྱུར་པ་ན། ལས་རྒྱ་དང་སྦྱོར་
བའི་རྗེས་དྲན་ནི་རྣལ་འབྱོར་ངེས་པར་བསྒོམ་མི་དགོས་ཤིང༌། བདེ་བ་ཆེན་པོ་མྱུར་དུ་རྫོགས་
པར་བྱ་བའི་དོན་དུ་བསྒོམ་ཀྱང་འགལ་བ་མེད་དོ། །དེ་བཞིན་དུ་རྗེས་དྲན་གྱི་སྐབས་སུ་འདོད་
པའི་གནས་སྐབས་བཅུ་འབྱུང་ཞིང་། བཅུ་པོ་དེ་དག་པར་གྱུར་གྱི་བར་དུ་རྗེས་དྲན་བསྒོམ་མོ། །
འདོད་པའི་གནས་སྐབས་བཅུ་ནི། རྒྱུད་ཀྱི་རྒྱལ་པོ་ལས། བསམ་དང་འདོད་དང་ལུས་ལ་རིམ་
དང་ཁ་མཆོག་པདྨ་སྐམ་དང་ཟས་ལ་རབ་ཏུ་མི་འཇུག་དང་། །འདར་དང་སྨྱོ་དང་རབ་ཏུ་རྨོངས་
པར་གྱུར་དང་ཡིད་ནི་རྣམ་པར་འཕྲུལ་དང་དྲག་ཏུ་བརྒྱལ་བ་དག །རྡོ་རྗེ་ཅན་གྱི་ངུ་བ་ལ་
སོགས་རབ་གསལ་རྣམ་པ་བཅུ་སྟེ་སྲོག་ཆགས་ལུས་ལ་འཇིག་རྟེན་དུ། །རབ་ཏུ་གསལ་ཞིང་
ངེས་པ་དེ་རྣམས་ཡིད་བསྲུབ་གནས་སྐབས་སུ་ཞིག་རྒྱལ་བ་འདོད་པ་དེ་ནི་སུ། །ཞེས་སོ། །
ལྔ་པ་བསྒོམ་ཚུལ་ལ་གསུམ། ཕྱིར་ཕྱག་རྒྱ་གསུམ་ལ་བརྟེན་ནས་བདེ་ཆེན་སྒྲུབ་
ཚུལ། བྱེ་བྲག་ལས་རྒྱ་ལ་བརྟེན་ནས་རྗེས་དྲན་སྒོམ་ཚུལ། ལས་རྒྱ་ལ་བརྟེན་ནས་བདེ་བ་སྒྲུབ་
པ་གསང་ཆེན་གྱི་ལམ་དུ་བསྟན་པའོ། །དང་པོ་ནི། རྒྱུད་ཀྱི་རྒྱལ་པོའི་སྒྲུབ་ཐབས་ཀྱི་ལེའུ་ལས།
འདི་རྣམས་དམན་པ་ལ་སོགས་གཡོ་བ་རྣམས་ཀྱི་སྣ་ཚོགས་གཙོ་བོའི་སྒྲུབ་ཐབས་རྣམས་ལ་
གསུམ་དུ་འགྱུར། །ཕྱག་རྒྱ་གསུམ་དང་གནས་སྐབས་གསུམ་ནི་བསྒྲོད་པའི་དབང་གིས་ལས་
དང་ཀུན་རྟོག་མཆོག་རྣམས་སོ། །ཞེས་དང་། འགྲེལ་ཆེན་ལས། འདི་རྣམས་དམན་པ་ལ་
སོགས་དབྱེ་བ་རྣམས་ཀྱི་སྣ་ཚོགས་གཙོ་བོ་དུས་ཀྱི་འཁོར་ལོའི་སྒྲུབ་ཐབས་སྣམ་པ་གསུམ་དུ་
-313-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
གྱུར། ཕྱག་རྒྱ་གསུམ་དང་གནས་སྐབས་གསུམ་ཞེས་པ་ནི། རྣམ་བསྒྲོད་པའི་དབང་གི་ཞེས་པ་
སྟེ། འདིར་བྱང་ཆུབ་ཀྱི་སེམས་འཛག་པའི་བསྒྲོད་པ་ནི་དམན་པའི་གནས་སྐབས་དང༌། གཡོ་
བའི་བསྒྲོད་པ་ནི་འབྲིང་པོའི་གནས་སྐབས་དང༌། མི་གཡོ་བའི་བསྒྲོད་པ་ནི་མཆོག་གི་གནས་
སྐབས་སོ། །འདི་རྣམས་ལས་ཀྱི་ཕྱག་རྒྱ་ནི་འཛག་པའི་བདེ་བ་སྦྱིན་པ་མོ་དང༌། ཡེ་ཤེས་ཀྱི་
ཕྱག་རྒྱ་ནི་གཡོ་བའི་བདེ་བ་སྦྱིན་པ་མོ་དང༌། ཕྱག་རྒྱ་ཆེན་མོ་ནི་མི་གཡོ་བའི་བདེ་བ་སྦྱིན་པ་
མོའོ། །དེ་ལྟར་སྦྱོར་བ་ཡན་ལག་དྲུག་ལ་ཕྱག་རྒྱ་གསུམ་བསྒོམ་པར་བཅོམ་ལྡན་འདས་ཀྱིས་
གསུངས་པའི་ཕྱིར་རྣལ་འབྱོར་པས་སངས་རྒྱས་ཉིད་ཀྱི་སླད་དུ་སྦྱོར་བ་ཡན་ལག་དྲུག་བསྒོམ་
པར་བྱའོ། །ཞེས་དང་། བྱིས་པའི་སྐྱེ་བོ་རྣམས་ལ་ལས་ཀྱི་ཕྱག་རྒྱ་དེས་བདེ་བ་དེ་སྒྲུབ་པར་བྱེད་
པར་གསུངས་སོ། །འབྲིང་པོ་རྣམས་ལ་ཡེ་ཤེས་ཀྱི་ཕྱག་རྒྱས་སོ། །མཆོག་གི་རྣལ་འབྱོར་པ་
རྣམས་ལ་ཕྱག་རྒྱ་ཆེན་མོས་སོ། །ཞེས་སོ། །འདི་དག་གི་དགོས་པ་ལ། འབྲོ་པའི་ཆོས་རྗེ་གོང་
མ་དག་གི་བཞེད་པས། དབང་རྟུལ་ལས་རྒྱ་ལ་བརྟེན་པ་ཕྱག་རྒྱ་བཞི་སྦྱོར་སྤྲོས་བཅས་ཀྱི་སྤྱོད་
པ། དབང་འབྲིང་ཡེ་རྒྱ་དཀྱིལ་འཁོར་གྱི་ལྷག་གྲངས་དང་མཉམ་པ་བརྟེན་པ་ཕྱག་རྒྱ་གསུམ་
སྦྱོར་སྤྲོས་མེད་ཀྱི་སྤྱོད་པ། དབང་རྣོན་ཕྱག་རྒྱ་ཆེན་མོ་སྟོང་གཟུགས་རི་རབ་ཀྱི་རྡུལ་དང་མཉམ་
པ་བརྟེན་པ་ཕྱག་རྒྱ་གཅིག་སྦྱོར་ཤིན་ཏུ་སྤྲོས་མེད་ཀྱི་སྤྱོད་པ་སྟེ། གང་ཟག་དབང་པོ་རྟུལ་
འབྲིང་རྣོན་པོ་རྒྱུད་ཐ་དད་པ་གསུམ་ལ། ལས་དང༌། ཡེ་ཤེས་དང༌། ཕྱག་ཆེན་ལ་བརྟེན་པ་
དང༌། ཕྱག་རྒྱ་བཞི་སྦྱོར་ནི་གཞི་འཛག་མེད་དམ་ཚིག་གི་ཕྱག་རྒྱ། དཔེ་ལས་ཀྱི་ཕྱག་རྒྱ། ལམ་
ཡེ་ཤེས་ཀྱི་ཕྱག་རྒྱ། འབྲས་བུ་ཕྱག་རྒྱ་ཆེན་པོ་དང༌། ཕྱག་རྒྱ་གསུམ་སྦྱོར་ནི་ལས་རྒྱ་མ་
གཏོགས་གསུམ་པོ་དང་། ཕྱག་རྒྱ་གཅིག་སྦྱོར་ནི་ཕྱག་ཆེན་དང་འཛག་མེད་རོ་གཅིག་པ་ལ་
བཞེད་ནའང་། རྒྱུད་འགྲེལ་གྱི་དགོངས་པ་ནི། རྣལ་འབྱོར་པ་གཅིག་ཉིད་ཀྱིས་གནས་སྐབས་
གསུམ་ལ་ལས་རྒྱ་བསྟེན་དགོས་མི་དགོས་རིམ་པ་ལྟར་སྦྱོར་དགོས་ཏེ། འདི་ལྟར་འཛིན་པའི་
-314-

ཟབ་ལམ་ཁྲིད་ཡིག་གི་ཆོས་སྐོར།
ཡན་ལག་ཐོབ་ནས་རྗེས་དྲན་ལ་འཇུག་པའི་དུས་སུ་རྣལ་འབྱོར་པ་དམན་པའི་གནས་སྐབས་
ཏེ། དེས་རྗེས་དྲན་གྱི་རྣལ་འབྱོར་བསྒོམ་པ་དང༌། བྱང་སེམས་ཐིག་ལེ་མི་གཡོ་བར་འཆིང་ཞིང་
འཕེལ་བར་བྱེད་པ་ལས་ལས་ཀྱི་ཕྱག་རྒྱ་ལ་ངེས་པར་བརྟེན་དགོས་ཏེ། རྒྱུད་ཀྱི་རྒྱལ་པོ་ལས།
རྒྱལ་བའི་ལྷན་སྐྱེས་བདེ་བ་འདི་ནི་འཕེལ་བའི་དོན་སླད་དང་པོར་ལས་ཀྱི་ཕྱག་རྒྱ་བསྟེན་པར་
བྱ། །ཞེས་དང་། མེ་ནི་དངུལ་ཆུའི་དགྲ་ཉིད་ཡིན་ཏེ་མེ་དང་རྣམ་པར་བྲལ་ན་ནམ་ཡང་དངུལ་
ཆུ་འཆིང་བ་མེད། །མ་བཅིངས་ན་ནི་གསེར་བྱེད་མེད་དེ་གསེར་དང་བྲལ་ན་དམར་པོ་རྣམས་
ལ་ལོངས་སྤྱོད་མེད་པ་ཉིད། །དེ་བཞིན་བུད་མེད་སྦྱོར་བ་བྲལ་ན་རྟག་ཏུ་རྣལ་འབྱོར་པ་རྣམས་
དག་གི་སེམས་ནི་འཆིང་མི་འགྱུར། །བཅིངས་པ་མེད་ན་ལུས་འབིགས་མེད་དེ་མ་ཕུག་ལུས་
ཀྱིས་འདིར་ནི་ལྷན་སྐྱེས་བདེ་བ་སྟེར་བ་མིན། །ཞེས་སོ། །དེ་ནས་རྗེས་དྲན་གྱི་སྐབས་འདིར་
ལས་རྒྱ་ལ་སྙོམས་པར་ཞུགས་ཤིང༌། ལྟེ་བའི་གཏུམ་མོའི་མེས་དཔྲལ་བའི་ཧཾ་ཡིག་བྱང་སེམས་
ཐིག་ལེ་ཞུ་བ་བྱང་སེམས་སླ་བའི་ངོ་བོ་རྡོ་རྗེ་ནོར་བུའི་བར་དུ་ཡང་ཡང་འཛག་པར་བྱེད་ཅིང་རྡོ་
རྗེ་ནོར་བུ་ལས་ཕྱིར་མི་འཕོ་བར་འཛིན་པའི་གནས་སྐབས་ལ་རྣལ་འབྱོར་པ་དམན་པའི་
གནས་སྐབས་ཞེས་བྱ་ཞིང༌། ལས་ཀྱི་ཕྱག་རྒྱ་ནི་འཛག་པའི་བདེ་བ་སྦྱིན་པ་མོ། །ཞེས་གསུངས་
སོ། །དེ་ནས་བྱང་སེམས་ཐིག་ལེ་ཅུང་ཟད་སྐ་བའི་ངོ་བོ་གྱུར་པའི་ཚེ་ལས་ཀྱི་ཕྱག་རྒྱ་ལ་མ་
སྦྱར་ཡང་ལྷ་ཡབ་ཡུམ་སྙོམས་པར་ཞུགས་པར་བསྒོམས་པས་ཡེ་ཤེས་ཀྱི་ཕྱག་རྒྱ་ལ་བརྟེན་
ནས། བྱང་སེམས་ཐིག་ལེ་གཡོ་བའི་གནས་སྐབས་སུ་གྱུར་པ་ན་རྣལ་འབྱོར་པ་འབྲིང་པོའི་
གནས་སྐབས་ཞེས་བྱའོ། །ཡེ་ཤེས་ཀྱི་ཕྱག་རྒྱ་ནི། གཡོ་བའི་བདེ་བ་སྦྱིན་པ་མོ། །ཞེས་
གསུངས་སོ། །དེ་ནས་བྱང་སེམས་ཐིག་ལེ་ཤིན་ཏུ་སྐ་བའི་ངོ་བོ་གྱུར་པ་ན་ལས་རྒྱ་དང་ཡེ་ཤེས་
ཀྱི་ཕྱག་རྒྱ་མ་བསྒོམ་ཀྱང་ཕྱག་རྒྱ་ཆེན་མོ་ཁོ་ན་བསྒོམས་པས་ཐིག་ལེ་གཡོ་བ་མེད་པའི་ཚུལ་
གྱིས་བདེ་བ་ཆེན་པོ་རྫོགས་པར་བྱེད་པ་ནི་རྣལ་འབྱོར་པ་མཆོག་གི་གནས་སྐབས་སུ་གྱུར་པ་
-315-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
ཞེས་བྱ་སྟེ། ཕྱག་རྒྱ་ཆེན་མོ་ནི་མི་གཡོ་བའི་བདེ་བ་སྦྱིན་པ་མོའོ། །ཞེས་གསུངས་སོ། །དེ་ཡང་
གནས་སྐབས་གསུམ་པོ་རྣམས་སུ་ཕྱག་རྒྱ་ཆེན་མོ་ངེས་པར་བསྒོམ་ཞིང་། འབྲིང་པོ་དང་མཆོག་
གི་གནས་སུ་ཡང་བདེ་བ་ཆེན་པོ་མྱུར་དུ་རྫོགས་པར་བྱ་བའི་དོན་དུ་ལས་དང་ཡེ་ཤེས་ཀྱི་ཕྱག་
རྒྱ་བསྒོམ་པར་བྱ་བ་ཡང་ཡིན་ལ། ངེས་པར་བསྒོམ་དགོས་པ་ཡང་མ་ཡིན་ནོ། །
གཉིས་པ་བྱེ་བྲག་ལས་ཀྱི་ལ་བརྟེན་ནས་རྗེས་དྲན་བསྒོམ་ཚུལ་ལ་གསུམ། བྱང་
སེམས་འཛིན་འདྲེན་སྒྲུབ་པ། གྲུབ་ནས་ཕྱག་རྒྱའི་རྣལ་འབྱོར། སྤོག་པའི་ཆོ་གའོ། །དང་པོ་ལ་
གསུམ། ལུས་ཀྱི་འདུག་སྟངས། ངག་གི་འཕྲུལ་འཁོར། སེམས་ཀྱི་བཞག་ཐབས་སོ། །དང་པོ་
ལ། ཆོས་སྐུ་སེང་གེའི་འདུག་སྟངས། ལོངས་སྐུ་ཞི་མ་ཁྲོ་གླང་པོའི་འདུག་སྟངས། སྤྲུལ་སྐུ་ཞི་
བ་དྲང་སྲོང་གི་འདུག་སྟངས་རྣམས་བཤད་ཀྱང༌། འདིར་དཀྱིལ་དཀྲུངས་བཅས་ནས་རྡོ་རྗེ་ཁུ་
ཚུར་སྙིང་ཁར་བསྣོལ་བའི་སྟེང་ནས་འཛིན་འདྲེན་བྱེད་དོ། །གཉིས་པ་ནི། འཛིན་པའི་སྐབས་
ཀྱི་དེ་ཉིད་གཞིར་བཞག་སྟེ། རླུང་མཉམ་རྒྱུའམ་བུམ་པ་ཅན་གྱི་རྗེས་སུ་འོག་སྒོ་དྲག་ཏུ་ཡར་
ཐེན་ཏེ། ཕྱིར་རླུང་ཧཱུཾ་རིངས་ཀྱིས་རླུང་ཕྱིར་གཏོར་ནས། ནང་རླུང་ཛཿཧཱུཾ་བཾ་ཧོཿཧིས་ཡེ་ཤེས་པ་
ཐིག་ལེའི་དགུག་བཞུག་བཅིང་མཉེས་རོ་མཉམ་པར་བྱས། གསང་རླུང་ལཱྀ་ཨཱུ་རཱྀ་ཨཱི་གླུས་ཏེ་ལྟེ་
བ། སྙིང་ཁ། མགྲིན་པ། དཔྲལ་བར་དྲངས་ཏེ་འོག་ཏུ་སྔར་བཞིན་མནན་ནས་ཕྱི་རླུང་འདྲའོ།།
གཞན་ཡང་ཕྱི་ནང་གི་རླུང་སྦྱོར་སྔར་བཞིན་བྱས་ནས། གསང་རླུང་ལྀ་ལུ་ཁྲྀ་ལྀ་ལ་ལཾ་ལཿལཱྀ་ལ་
ཞེས་པ་ལྟེ་བར་དང༌། ཨུ་ལླི་ལྔ་ཝི་ཝ་ཝཾ་ཝ་ལཱྀ་ཝཱ་ཞེས་པ་སྙིང་ཁར་དང༌། རྀ་རཱྀ་རུ་རྀ་ར་རཱྀ་ར་རཱྀ་
རཱཞེས་པས་མགྲིན་པ་དང༌། ཨི་ཡྀ་ཡྰ་ཡ་ཡཾ་ཡཿ ཡཾ་ཨཱཿཞེས་པ་དཔྲལ་བར་དང༌། ཨ་ཨལ་ཨོ་
ཨར་ཨེ་ཨཾ་ཨཿ ཨཾ་ཧ་ཞེས་པ་གཙུག་ཏོར་གྱི་བར་དུ་དྲངས་ཏེ།